**The Amazing Race 31** (også promotert som **The Amazing Race: Reality Showdown**) er den 31. sesongen av den amerikanske realityserien The Amazing Race. Denne sesongen fulgte elleve lag, alle bestående av to personer med en eksisterende relasjon og som tidligere har deltatt i Big Brother, Survivor og The Amazing Race, i et kappløp rundt om i verden. Hovedpremien i konkurransen er 1 000 000 US$. Phil Keoghan, programleder i alle de foregående sesonger, ledet også denne sesongen av programmet.

Sesongen hadde premiere 17. april 2019 og sesongfinalen ble sendt 26. juni 2019. 

Livspartnerne Colin Guinn og Christie Woods, som deltok i den femte sesongen av The Amazing Race, vant denne sesongen av The Amazing Race.

Produksjon
----------

Startstreken for den trettiførste sesongen, var på piren på Hermosa Beach i Hermosa Beach, California.
10. juni 2019 ble det publisert på seriens kontoer på sosiale medier at filmingen av kappløpet hadde startet og at lagene som skulle delta, bestod av deltagere som tidligere hadde deltatt på CBS sine realityserier. 3. juli 2019 ble innspillingen avsluttet i Detroit, hvor det ble filmet en framføring av The White Stripes sin sang «Seven Nations Army». Filmingen av denne framføringen skulle etter planen blitt spilt inn på Belle Isle Park, men ble istedenfor spilt inn på Hart Plaza. Årsaken til denne forandringen, var at Michigan Department of Natural Resources hadde avslått søknaden om å spille inn på Belle Isle Park, grunnet manglende informasjon om hvor stor gruppen av musikanter som skulle framføre sangen. Dette markerte også det første besøket i Michigan i The Amazing Race-franchisen.

Opprinnelig skulle The Amazing Race 31 ha premiere 22. mai 2019, men grunnet manglene suksess for programmet Million Dollar Mile, bestemte CBS å flytte premieren for The Amazing Race 31 til onsdag 17. april 2019, mens Million Dollar Mile ble flyttet til å bli sendt om lørdagene.

Den trettiførste sesongen av The Amazing Race strakk seg 40 000 km, gjennom ti land på fire kontinenter. Laos ble for første gang besøkt i den amerikanske versjonen og Uganda ble for første gang besøkt i The Amazing Race-franchisen. I tillegg ble Kroatia besøkt, etter å ha sist blitt besøkt i den tolvte sesongen.

Denne sesongen introduserte en ny tvist til den amerikanske versjonen i forbindelse med U-sving: «U-Turn-vote». I «U-Turn-vote», måtte lagene stemme på det laget de ønsket som skulle bli U-Svingt. De to lagene som fikk flest stemmer, ble u-svingt, og måtte gjøre begge veivalgsoppgavene. I motsetning til den israelske og den australske versjonen, hvor stemmegivningen var hemmelig, ble avstemningen gjort i plenum foran alle lagene.

I løpet av sesongen ble det satt noen nye rekorder. Rachel satte ny rekord for antall etapper gjennomført av en kvinnelig deltager, med 32 etapper. Leo og Jamal satte ny rekord for antall etapper gjennomført av et lag med 34 etapper. Tyler & Korey og Colin & Christie satte ny rekord med antall etappeseirer av et lag, med ni etappeseirer hver.

### Casting

4. mai 2018 publiserte TMZ en artikkel som fortalte at tidligere deltagere i Big Brother hadde blitt spurt om å delta i den kommende sesongen av The Amazing Race. Senere samme dag, postet Andy Dehnart et innlegg om at tidligere deltagere i The Amazing Race også hadde blitt kontaktet om deltagelse i den samme sesongen. Martin Holmes fra Inside Survivor postet så at tidligere Survivor-deltagere også hadde blitt kontaktet. 

Denne sesongen bestod av elleve lag, tre av dem bestående av tidligere deltagere i Big Brother, tre lag bestående av tidligere Survivor-deltagere og fem lag som tidligere har deltatt i The Amazing Race.

De deltagende lagene og deres plassering i deres respektive sesonger er:

* **Fra Big Brother:**
	+ Janelle Pierzina og Britney Haynes, venninner. Janelle endte på 3.-plass i Big Brother 6 og Big Brother 7 og 12.-plass i Big Brother 14, Britney endte på 4.-plass i Big Brother 12 og 8.-plass i Big Brother 14.
	+ Nicole Franzel og Victor Arroyo, forlovet. Nicole endte på 7.-plass i Big Brother 16 og vant Big Brother 18, Victor endte på 5.-plass i Big Brother 18.
	+ Rachel Reilly og Elissa Slater, søstre. Rachel endte på 9.-plass i Big Brother 12 og vant Big Brother 13. Rachel har også deltatt i The Amazing Race sammen med hennes ektemann Brendon Villegas, hvor de endte på 3.-plass i både sesong 20 og sesong 24. Elissa endte på 6.-plass i Big Brother 15.

* **Fra Survivor:**
	+ Chris Hammons og Bret LaBelle, venner. De endte på henholdsvis 11.- og 5.-plass i Survivor: Millennials vs. Gen X.
	+ Corinne Kaplan og Eliza Orlins, venninner. Corinne endte på 7.-plass i Survivor: Gabon and 12.-plass i Survivor: Caramoan, Eliza endte på 4.-plass i Survivor: Vanuatu og 10.-plass i Survivor: Micronesia.
	+ Rupert og Laura Boneham, gift. Rupert endte på 8.-plass i Survivor: Pearl Islands, 4.-plass i Survivor: All Stars, 6.-plass i Survivor: Heroes vs. Villains og 20.-plass i Survivor: Blood vs. Water, Laura endte på 12.-plass i Survivor: Blood vs. Water.

* **Fra The Amazing Race:**
	+ Arturo "Art" Velez og John James "J. J." Carrell, United States Border Patrol agents og venner, endte på 2.-plass i sesong 20.
	+ Colin Guinn og Christie Woods, livspartnere (kjærester i sesong 5), endte på 2.-plass i sesong 5.
	+ Leo Temory and Jamal Zadran, fettere, endte på 4.-plass i sesong 23 og sesong 24.
	+ Rebecca "Becca" Droz og Floyd Pierce, venner, endte på 5.-plass i sesong 29.
	+ Tyler Oakley og Korey Kuhl, youtubere og venner, endte på 3.-plass i sesong 28.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Tidligererealityserie | Plassering (Etappevis) | Veisperringer |
| --- | --- | --- | --- | --- |
| 1 | 2 | 3 | 4+ | 5 | 6+ | 7 | 8 | 9 | 10 | 11 | 12 |
| Colin & Christie | Livspartnere | *The Amazing Race* | 2 | 4 | 3 | 1 | 3 | 2 | 2 | 3⊂⋑ | 4 | 1 | 3 | 1 | Colin 6, Christie 6 |
| Tyler & Korey | Bestevenner | *The Amazing Race* | 3 | 7⋐ | 4 | 5 | 4 | 1 | 1 | 1 | 1 | 2 | 2 | 2 | Tyler 6, Korey 6 |
| Leo & Jamal | Fettere | *The Amazing Race* | 1 | 1 | 8 | 6 | 7 | 6 | 4 | 6⊃ | 5 | 3⊃ | 1 | 3 | Leo 7, Jamal 5 |
| Nicole & Victor | Forlovet | *Big Brother* | 6 | 2 | 2 | 2 | 5 | 3 | 7 | 5 | 2 | 4⊂⋑ | 4 |  | Nicole 5, Victor 6 |
| Becca & Floyd | Venner | *The Amazing Race* | 5 | 9⊂⋑ | 1 | 4 | 1 | 5 | 3 | 4⊃ | 3 | 5⋐ |  | Becca 5, Floyd 5 |
| Chris & Bret | Venner | *Survivor* | 7 | 8 | 9 | 3 | 2 | 4 | 6 | 2⋑ | 6 |  | Chris 5, Bret 5 |
| Rachel & Elissa | Søstre | *Big Brother* | 4 | 3⊃ | 7 | 8 | 8 | 7 | 5 | 7⋐⊃ |  | Rachel 4, Elissa 5 |
| Janelle & Britney | Venninner | *Big Brother* | 8 | 5 | 6 | 7 | 6 | 8– |  | Janelle 5, Britney 2 |
| Corinne & Eliza | Venninner | *Survivor* | 9 | 6 | 5 | 9– |  | Corinne 2, Eliza 3 |
| Rupert & Laura | Gift | *Survivor* | 10 | 10 |  | Rupert 2, Laura 1 |
| Art & JJ | Bestevenner | *The Amazing Race* | 11 |  | Art 1, JJ 1 |
|

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartshump i neste etappe.
* En oransje + ved etappenummer, indikerer at det var en Head-to-Head i den etappen. En oransje - ved lagplassering indikerer at laget tapte Head-to-Head-oppgaven og ble eliminert.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.

### Stemmehistorikk

I begynnelsen av den åttende etappen, møttes lagene ved Ballenberg samfunnshus og stemte på hvem som skulle bli u-svingt. De to lagene som fikk flest stemmer, måtte gjennomføre begge veivalgsoppgavene. Stemmegivningen ble gjort foran alle lagene og rekkefølgen på hvem som skulle stemme, ble bestemt ut ifra en loddtrekning.

| Etappe: | 8 |
| --- | --- |
| U-svingt: | Colin & ChristieRachel & Elissa |
| Resultat: | 3–2–1–1 |
| Lag: | Laget stemte: |
| Rachel & Elissa | Colin & Christie |
| Nicole & Victor | Leo & Jamal |
| Colin & Christie | Rachel & Elissa |
| Leo & Jamal | Colin & Christie |
| Becca & Floyd | Colin & Christie |
| Tyler & Korey | Nicole & Victor |
| Chris & Bret | Rachel & Elissa |
|

Premier
-------

Premiene ble gitt til laget som kom på førsteplass i de respektive etappene. Alle reisepremiene ble sponset av Travelocity.

* **Etappe 1** — En syvdagers cruise for to i Fransk Polynesia.
* **Etappe 2** — $2 500 hver.
* **Etappe 3** — Tur for to til Bahamas.
* **Etappe 4** — Tur for to til Den dominikanske republikk.
* **Etappe 5** — $5 000 hver.
* **Etappe 6** — Tur for to til Singapore.
* **Etappe 7** — En spadag i løpet av pit-stop.
* **Etappe 8** — En syv-netters elvecruise for to i Vietnam og Kambodsja.
* **Etappe 9** — Tur for to til Mexico
* **Etappe 10** — $7 500 hver.
* **Etappe 12** — $1 000 000

Sammendrag
----------

### Etappe 1 (USA → Japan)

Reisekartet for den trettiførste sesongen av The Amazing Race.
I Tokyo, måtte lagene finne en av to plasser ved Shibuya som hadde deres neste ledetråd.
* Hermosa Beach, California Californias flagg, **USA** USAs flagg (Hermosa Beach Pier) (Startstreken)
* Hermosa Beach (Hermosa City Beach)
* Los Angeles (Los Angeles internasjonale lufthavn) til Tokyo, **Japan** Japans flagg (Narita internasjonale lufthavn)
* Narita (Narita internasjonale lufthavn) til Shibuya (APA Hotel Shibuya Dogenzakaue)
* Shibuya (ACB Lock & Security *eller* Tokyo Tokyo Restaurant)
* Shibuya (EDGEof Shibuya Building) >Veisperring< Hvem vil ha et par med søte sko?
* Minato (Onarimon stasjon)
* Minato (Shibakōen) >Veisperring< Hvem vil klatre opp Fuji-fjellet?
* Minato (Atago Jinja) >Pit-Stop (Etappe 1)<

I sesongens første veisperring, måtte et lagsmedlem delta i et japanskinspirert gameshow kalt "Who wants a sweet new pair of shoes?". Deltagerne måtte velge ett par med geta om gangen og bite i sandalen til de fant ett av tolv par som var laget av sjokolade. Når de hadde funnet et par som var laget av sjokolade, måtte begge lagsmedlemmene spise sjokoladen til et merket område før de fikk neste ledetråd. 

I etappens andre veisperring, måtte lagsmedlemmet som ikke gjorde den forrige veisperringen, bestige en 6 meter høy glatt klatrevegg som lignet på Fuji-fjellet for å hente deres neste ledetråd. 

**Tilleggsoppgaver:**

* Etter at Keoghan hadde sagt "Go!", måtte lagene løpe til Hermosa City Beach og finne en blekksprutformet sandskulptur og grave etter deres neste ledetråd.
* Etter ankomst i Tokyo, reiste lagene med buss til Shibuya. Når lagene gikk av bussen, fikk de en ledetråd som fortalte dem at de måtte gå til en av to plasser for å få deres neste ledetråd. Hver av plassene hadde begrenset antall med ledetråder.

### Etappe 2 (Japan → Laos)

I Luang Prabang, måtte lagene gi almisser til lokale munker ved det buddhistiske tempelet Wat Sensoukharam.
* Tokyo (Ticket Today)
* Tokyo (Narita internasjonale lufthavn) til Luang Prabang, **Laos** Laos’ flagg (Luang Prabang internasjonale lufthavn)
* Luang Prabang (Villa Santi)
* Luang Prabang (Wat Sensoukharam)
* Luang Prabang (Det store treet ved Mekong) >Dobbel U-sving< Rachel & Elissa u-svingte Becca & Floyd og Becca & Floyd u-svingte Tyler & Korey >Veivalg< ABC eller BBQ
* Ban Xieng Lom (Elephant Village) >Veisperring< Hvem liker å ta styringen?
* Luang Prabang (Wat Xieng Thong) til Ban Xiengkeo (Prins Phetsarath-palasset) >Pit-Stop (Etappe 2)<

I sesongens første veivalg, måtte lagene velge mellom ABC eller BBQ. I ABC, måtte lagene gå til Ecole Maternelle Louang Prabang hvor en lærer ville lære dem det laotiske alfabetet. Etter å ha lært seg alfabetet, måtte lagene bestå en muntlig eksamen for å motta neste ledetråd. I BBQ, måtte lagene gå til BBQ Alley og kjøpe tre ender og åtte tilapiaer. De måtte så tilberede elleve laotiske grillspyd, nøyaktig lik de spydene som ble tilberedt under en pågående demonstrasjon. Hvis grillspydene ble godkjent, ville de motta neste ledetråd.

I denne etappens veisperring, måtte et lagsmedlem lære seg en rekke kommandoer på laotisk og deretter ri en elefant mens de brukte kommandoene til lede elefanten til å krysse elven Nam Khan. Etter å ha krysset elven, måtte de lete etter to menn som spilte hmong-musikk på blåseinstrument av kalebass. Når de ble funnet, ville de motta neste ledetråd og ri elefanten tilbake til Elephant Village for å gjenforene med sin partner. 

**Tilleggsoppgaver:**

* Etter ankomst i Luang Prabang, måtte lagene dra med tuk-tuk til Villa Santi, hvor de måtte vente på å motta deres neste ledetråd fra en kurér ved soloppgang. Ledetråden instruerte lagene til å del i en lokal morgenalmisse, hvor de måtte gi hver sine porsjoner med kleberis til en prosesjon med buddhistiske munker ved Wat Sensoukharam. Før munkenes ankomst, måtte lagene ikle seg phaa biang og ta med seg en kurv med kleberis til almissen. Etter at munkene hadde fått almissene og gått forbi, ville lagene få neste ledetråd.
* Etter veisperringen, måtte lagene dra med tuk-tuk til Wat Xieng Thong, hvor de så måtte dra med long-tail-båt til etappens pit-stop.

### Etappe 3 (Laos → Vietnam)

I Ho Chi Minh-byen, gjennomførte lagene etappen i sentrum av byen.
* Luang Prabang (Luang Prabang internasjonale lufthavn) til Ho Chi Minh-byen, **Vietnam** Vietnams flagg (Tan Son Nhat internasjonale lufthavn)
* Ho Chi Minh-byen (Museum for tradisjonell vietnamesisk medisin) >Veivalg< Sveiv inn eller Lys opp >Veisperring< Hvem er klar til å tone ut?
* Ho Chi Minh-byen (Hồ Thị Kỷ blomstermarked) >Pit-Stop (Etappe 3)<

I denne etappens Veivalgsoppgave, måtte lagene velge mellom Reel It In eller Light It Up. I Reel It In, måtte lagene dra til Thanh Đa Restaurant. Der måtte lagene bruke fiskestang til å fange åtte reker fra restaurantens innendørsdam for å motta deres neste ledetråd. I Light It Up, måtte lagene dra til The CREATV Company og lære seg en koreografi. Når de hadde lært seg koreografien, måtte lagene ikle seg en "lysdrakt", dekket med elektroluminescerende lysslynger og danse synkront med lokale dansere og Asia's Got Talent-deltagerne 218 Dance Crew for å motta neste ledetråd. 

I denne etappens Veisperringsoppgave, måtte lagene dra til Kingdom Karaoke. Der måtte et lagsmedlem lære seg teksten til den vietnamesiske sangen «Thật Bất Ngờ» og synge karaoke foran publikum. Når de hadde sunget sangen feilfritt, ville de motta neste ledetråd. 

**Tilleggsoppgaver:**

* I begynnelsen av etappen, fikk lagene tildelt en smarttelefon med Travelocity-appen, hvor de måtte booke billetter til Ho Chi Minh-byen.
* Ved Museum for tradisjonell vietnamesisk medisin, måtte lagene finne en lege som ville gi dem en pakke som inneholdt urtemidler og deres neste ledetråd.

### Etappe 4 (Vietnam)

I Ho Chi Minh-byen, besøkte lagene landsbyen Bình Quới for å gjennomføre etappens Veivalg, hvor en av oppgavene var å sette sammen et vannhjul av bambus. 
* Ho Chi Minh-byen (SnowTown Saigon) >Fartsdump (Chris & Bret)<
* Ho Chi Minh-byen (College Transportation Central) >Veisperring< Hvem går det rundt for?
* Ho Chi Minh-byen (Bình Quới-landsbyen) >Veivalg< Irritation eller Irrigation
* Ho Chi Minh-byen (Tầm Vu-parken) >Pit-Stop (Etappe 4)<

Som Fartsdump i denne etappen, måtte Chris & Bret lage og fylle en kjøleboks med snøballer og frakte dem til College Transportation Central. 

I denne etappens Veisperring, måtte et lagsmedlem bestå en vietnamesisk førerprøve. De måtte kjøre en scooter gjennom en løype med åttetallsformasjoner og fartshumper, uten å berøre bakken med beina og kjøre utenfor de oppmerkede linjene, for å motta neste ledetråd. 

I denne etappens Veivalg, måtte lagene velge mellom Irritation eller Irrigation. I Irritation, måtte lagene padle en kurvbåt 180 meter, mens man forsøkte å unngå folk i andre kurvbåter, for å plukke opp en kurv med fisk. De måtte så padle båten tilbake til start og bytte fangsten mot deres neste ledetråd. I Irrigation, måtte lagene sette sammen et vannhjul av bambus. Hvis bonden godkjente arbeidet, måtte de bruke vannhjulet til å fylle en krukke med vann før de fikk deres neste ledetråd. 

**Tilleggsoppgaver:**

* Ved SnowTown Saigon, måtte lagene få tak i akebrett og ake ned en innendørs bakke til en person, utkledd som isbjørn, som ville gi deres neste ledetråd.
* Etter veivalgsoppgaven, måtte lagene dra med buss og deretter gå til fots til etappens pit-stop i Tầm Vu-parken.

### Etappe 5 (Vietnam → De forente arabiske emirater)

* Ho Chi Minh-byen (Tan Son Nhat internasjonale lufthavn) til Dubai, **De forente arabiske emirater** De forente arabiske emiraters flagg (Dubai internasjonale lufthavn)
* Al Faqa (Al Faqa-ørkenen)
* Dubai (Dubai Frame) >Veivalg< Fall eller Find
* Dubai (Soho Garden) >Veisperring< Hvem føler rytmen?
* Dubai (Amwaj Tower 4)
* Dubai (Dubai Marina) >Pit-Stop (Etappe 5)<

I denne etappens Veivalg, måtte lagene velge mellom Fall eller Find. I Fall, måtte lagene dra til Burj Khalifa, hvor de måtte velge en jumpmaster som ville ta dem med til toppen av Burj Khalifa. Der ville lagene finne ut at de måtte ta på seg VR-briller og gjennomføre et oppdrag. Oppdraget gikk ut på å finne en singnalinterceptor, klatre opp til toppen av en simulert Burj Khalifa-tårn, fange opp en satellitt og til slutt hoppe i fallskjerm ned til basen av bygningen. Etter å ha gjennomført oppdraget, måtte begge på laget svare på fem spørsmål om oppdraget de gjennomførte. Hvis noen av dem hadde en feil, måtte de gjennomføre oppdraget på nytt. Når begge på laget hadde svart rett på spørsmålene, ville de motta neste ledetråd. I Find, måtte lagene dra til Dubai Garden Glow. Der måtte lagene ikle seg Tyrannosaurus rex-kostymer og lete i dinosaurparken etter fem lysende dinosauregg i ulike farger. Når alle fem var funnet, ville de motta neste ledetråd. 

I denne etappens Veisperring, måtte et lagsmedlem gå inn på et silent disco og, kun ved å se, finne en partyløve som danset til den samme musikken som DJ-en spilte for å motta neste ledetråd. 

**Tilleggsoppgaver:**

* I Al Faqa-ørkenen, måtte lagene finne et biltreff med superbiler. Etter å ha drukket litt te og spist litt dadler med eierne av superbilene, fikk lagene beskjed om at deres neste ledetråd lå inne i bilene.
* Ved Amwaj Tower 4, måtte lagene gå til toppen av bygningen og ta "verdens lengste urbane zipline" til Dubai Marina, pit-stop for denne etappen. Rekkefølgen for når lagene nådde toppen av bygningen, ville også være rekkefølgen for innsjekk til pit-stop.

### Etappe 6 (De forente arabiske emirater → Uganda)

I Kampala, måtte lagene gå til toppen nasjonalmoskéens minaret for å hente deres neste ledetråd.
* Dubai (Dubai internasjonale lufthavn) til Entebbe, **Uganda** Ugandas flagg (Entebbe internasjonale lufthavn)
* Kampala (Ugandas nasjonalmoské)
* Kampala (Owino-markedet – Soweto Restaurant) >Fartsdump (Rachel & Elissa)< >Veisperring< Hvem vil ha en rolex?
* Kampala (Victoriasjøen – Ggaba Landing Site) >Veivalg< Salty Roll eller Move the Pole
* Kampala (Jahazi Pier overlooking Lake Victoria) >Head-to-Head< >Pit-Stop (Etappe 6)<

Som Fartshump i denne etappen, måtte Rachel & Elissa vaske klær for hånd og henge dem opp til tørk før de kunne fortsette kappløpet. 

I denne etappens Veisperring, måtte et lagsmedlem finne en selger som ville gi dem en handleliste. De måtte så kjøpe ingrediensene som stod på listen og deretter bruke ingrediensene til å lage en porsjon med rolex. Når rolexen var godkjent, ville de motta neste ledetråd. 

I denne etappens Veivalg, måtte lagene velge mellom Salty Roll eller Move the Pole. I Salty Roll, måtte lagene velge en trillebår, fylt med den største ferskvannsfisken i Afrika; Nilabbor, og ta den med til en arbeidsstasjon. Der måtte de salte og rulle fiskeskinnet på en skikkelig måte og sløye, vaske, rense og salte kjøttet for å motta neste ledetråd. I Move the Pole, måtte lagene laste en sykkel med brenneved og frakte dem til en merket område. Der måtte lagene stable veden på en bestemt måte og til en angitt høyde for å motta neste ledetråd. 

I denne etappens Head-to-Head, måtte lagene duellere mot hverandre i en variant av Tårnet i Hanoi, som bestod av fire stolper med Ingoma-trommer i ulike farger. I denne varianten måtte et lagsmedlem fra hvert lag flytte en tromme av gangen til hver stolpe bestod av trommer av samme farger. Første laget som løste oppgaven og fikk tak i oksehalen på en tromme ved siden av dem, fikk sjekke inn på pit-stop, mens det tapende laget måtte duellere på nytt. Det siste tapende laget, ble eliminert fra kappløpet. 

**Tilleggsoppgave:**

* Ved Ugandas nasjonalmoské, måtte lagene først ikle seg passende klær før de kunne gå inn og lete etter deres neste ledetråd. Etter å ha funnet ledetråden, måtte lagene gå til toppen av moskeens minaret og telle de markerte trappetrinnene underveis. Når de hadde kommet fram til riktig nummer (272), ville de motta neste ledetråd.

### Etappe 7 (Uganda → Sveits)

I Sveits, kunne lagene reise med Gelmerbahn som en del av veivalgsoppgaven Water Power.
* Entebbe (Entebbe International Airport) til Zürich, **Sveits** Sveits’ flagg (Zürich lufthavn)
* Kloten (Bahnhof Zürich Flughafen) til Grindelwald (Grindelwald jernbanestasjon)
* Grindelwald (Gletscherschlucht) >Veisperring< Hvem vil nyte utsikten?
* Grindelwald (Grimselpasset) >Veivalg< Water Power eller Water Down
* Meiringen (Sankt Michaelskirche) >Pit-Stop (Etappe 7)<

I denne etappens Veisperring, måtte et lagsmedlem gjennomføre en 120-meters juvsving ned i Gletscherschlucht. Etter å kommet seg trygt på bakken igjen, måtte de lete i juvet etter deres neste ledetråd. 

I denne etappens Veivalg, måtte lagene velge mellom Water Power eller Water Down. I Water Power, måtte lagene dra til Gelmerbahn og reise med den. Under turen måtte lagene se og memorere åtte skilt hvor det stod navnet på vannreservoar og hvor mye vann hver av dem inneholder. Når de hadde nådd endestasjonen, måtte lagene løpe over demningen og korrekt plassere navnene på de åtte reservoarene til vannkapasiteten angitt på et teknisk kart for å motta neste ledetråd. Hvis de ikke fikk oppgaven godkjent, måtte de ta turen med Gelmerbahn igjen før de unne gjøre et nytt forsøk. I Water Down, måtte lagene bli med på juving i Grimselpasset. Først måtte lagene rappellere 46 meter ned en canyon, hoppe fra en fjellhylle og ned i en elv og deretter hoppe fra en hylle og få tak i deres neste ledetråd, som hang i et tau, og ned i et vann. Etter å ha fått tak i ledetråden, måtte lagene ta en løypestreng og slippe seg selv fra løypestrengen slik at de falt ned i en elv før de gikk ut av canyonen.

**Tilleggsoppgave:**

* Etter veisperringsoppgaven, måtte lagene dra med helikopter til Grimselpasset, hvor de ville finne deres neste ledetråd.

### Etappe 8 (Sveits)

I Brienz, fant lagene etappens pit-stop ved Grandhotel Giessbach.
* Hofstetten bei Brienz (Ballenberg samfunnshus) >Dobbel U-Sving< Tre lag u-svingte Colin & Christie og to lag u-svingte Rachel & Elissa >Fartsdump (Nicole & Victor)< >Veivalg< Make Hay eller Cow Festival
* Schwanden bei Brienz (Oberschwanden) >Veisperring< Hvem har en stjerne i siktet?
* Brienz (Bootsverleih Brienz til Grandhotel Giessbach) >Pit-Stop (Etappe 8)<

Som fartshump i denne etappen, måtte Nicole & Victor brette sammen de 26 sveitsiske kantonflaggene som hang i samfunnshuset og legge dem i en kurv før de kunne fortsette kappløpet.

I denne etappens Veivalg, måtte lagene velge mellom Make Hay eller Cow Festival. I Make Hay, måtte et lagsmedlem bruke ljå til å kutte et område med gress, mens partneren raket opp gresset. Deretter måtte de stable gresset på en høystakk slik at gresse kunne tørkes til høy. Når arbeidet var godkjent, ville de motta neste ledetråd. I Cow Festival, måtte lagene bruke utdelt materiale til å lage en blomsterkrans og plassere den på hodet til en ku. Deretter måtte de lede kuen til en festival og ville motta neste ledetråd hvis blomsterkransen ordentlig laget. 

I denne etappens Veisperring, måtte en lagsmedlem bruke en armbrøst til å skyte et eple av hodet på en fugleskremsel, akkurat som den sveitsiske legendehelten Wilhelm Tell, for å motta neste ledetråd. Traff de fugleskremselet, måtte de sette sammen fugleskremselet igjen før de kunne gjøre et nytt forsøk. 

**Tilleggsoppgaver:**

* Ved Ballenberg samfunnshus, fant lagene Phil Keoghan, som informerte dem om at de ville stemme på hvem som skulle bli U-svingt. Etter at lagene hadde offentlig avgitt sin stemme, ville de to lagene som hadde fått flest stemme bli U-Svingt. Lagene ville så motta deres neste ledetråd.
* Etter veisperringen, måtte lagene kjøre til Brienzersjøen. Der måtte lagene dra med båt til en merket pir, hvor lagene kunne velge om de ville gå eller ta kabelbanen til etappens pit-stop.

### Etappe 9 (Sveits → Kroatia)

I Split, besøkte lagene Diokletians palass for å gjennomføre etappens veisperring.
* Zürich (Zürich lufthavn) til Split, **Kroatia** Kroatias flagg (Split lufthavn)
* Split (Bačvice-stranden)
* Spilt (Marjan hulekirke) >Veivalg< Poetry in Motion eller Washed in from the Ocean
* Split (Diokletians palass) >Veisperring< Hvem er klar til å få orden på formasjonen?
* Split (Matejuška-piren) >Pit-Stop (Etappe 9)<

I denne etappens Veivalg, måtte lagene velge mellom Poetry in Motion eller Washed in from the Ocean. I begge veivalgsoppgavene, måtte lagene dra til Kašjuni-stranden. I Poetry in Motion, måtte lagene memorere et dikt full av tungekrøll mens de satt i en stor tube som ble dratt av en speedbåt. Når de var kommet seg på land igjen, måtte lagene korrekt gjensitere diktet til en diktentusiast for å motta neste ledetråd. Hvis ikke, måtte de ta en ny tur med tuben før de kunne gjøre et nytt forsøk. I Washed in from the Ocean, måtte lagene snorkle og bruke metalldetektor til å finne en alterkalk og fem gullmynter på Adriaterhavets bunn. Når gjenstandene var funnet, kunne de bytte gjenstandene mot deres neste ledetråd. 

I denne etappens Veisperring, måtte et lagsmedlem se en tropp med 18 romerske soldater som gikk i en formasjon. Fem av disse soldatene ville ha et rødt bånd på hjelmen. På slutten av formasjonen ville alle soldatene stå på plass og gjemme seg bak skjoldene deres, og lagmedlemmet måtte korrekt plassere hvor de fem soldatene med røde bånd stod, på et diagram, for å motta neste ledetråd. 

**Tilleggsoppgaver:**

* På Bačvice-stranden, måtte hvert lagmedlem bære tre drinker fra Caffe Bar Žbirac til en vennegjeng som solet seg på stranden, som da ville gi dem en Travelocity-hagenisse, som de måtte ha med seg resten av etappen. Etter å ha levert brettene til bartenderen, ville de motta neste ledetråd.
* Ved Marjan hulekirke, måtte lagene bruke en trinse til å løfte Travelocity-nissen og et brød opp til en munk som ville gi dem deres neste ledetråd.
* Etter Veisperringsoppgaven, måtte lagene ro en jolle til etappens pit-stop.

### Etappe 10 (Kroatia → Nederland)

I Giethoorn, måtte lagene kjøre en båt gjennom byens kanaler i jakt etter to merkede båter og etappens pit-stop.
* Split (Split lufthavn) til Amsterdam, **Nederland** Nederlands flagg (Amsterdam lufthavn, Schiphol)
* Haarlemmermeer (Schiphol lufthavn jernbanestasjon) til Kampen (Kampen jernbanestasjon)
* Kampen (Jachthaven) >Veivalg< High eller Dry
* Kampen (IJsselkade) >Dobbel U-Sving< Leo & Jamal u-svingte Nicole & Victor og Nicole & Victor u-svingte Becca & Floyd.
* Giethoorn (Smit Giethoorn)
* Giethoorn (Bovenwijde) >Pit-Stop (Etappe 10)<

I denne etappens Veivalg, måtte lagene velge mellom High eller Dry. I High, måtte lagene sykle til Erf nr. 34-gården. Der måtte lagene velge en ku-skulptur og plassere den på en traktorhenger og sikre den. De måtte så følge etter traktoren på sykkel til Nieuwe Toren og heise ku-skulpturen til toppen av tårnet i løpet av 40 sekunder. Når de hadde klart å heise skulpturen til toppen innen tidsfristen, måtte en fra laget løpe opp til toppen av tårnet og hente deres neste ledetråd. I Dry, måtte lagene sykle til Erf nr. 29-gården. Der måtte lagene krysse en vanningsgrøft på "den nederlandske måten": kanalsprang (også kjent som fierljeppen). Når begge hadde kommet seg over, måtte de hente to ostehjul og et dusin med egg, frakte dem tilbake over vanningsgrøften og frakte dem på sykkel til markedet i Kampen. Hvis varene var intakt ved levering på markedet, ville de motta neste ledetråd.

**Tilleggsoppgaver:**

* Etter ankomst i Kampen, måtte lagene finne merkede tandemsykler inne på jernbanestasjonens sykkelparkeringshus. Tandemsyklene ville være deres transportmiddel mens de var i Kampen.
* Ved Smit Giethoorn, måtte lagene gå ombord i en båt og navigere den gjennom Giethoorns kanaler for å finne to merkede båter for å skape et "båttog". Når de hadde funnet båtene, måtte de navigere båtene til en øy ute i Bovenwijde, pit-stop for denne etappen.

### Etappe 11 (Nederland → Storbritannia)

I Dover, besøkte lagene Dover Castle, hvor en fra hvert lag måtte dechiffrere en skjult melding i etappens veisperring.
* Amsterdam (Amsterdam lufthavn, Schiphol) til London, **England** Englands flagg, **Storbritannia** Storbritannias flagg (London Gatwick lufthavn)
* Charlwood (Gatwick Aviation Museum)
* Dover (Dover Castle) >Veisperring< Hvem kan holde på en hemmelighet?
* London (Falcon London Heliport)
* London (Masthouse Terrace Pier) til (Savoy Pier)
* London (Piccadilly Circus) >Veivalg< Know eller Row
* London (Camden Market) >Pit-Stop (Etappe 11)<

I denne etappens veisperring, måtte et lagsmedlem dechiffrere en kode fra 2. verdenskrig. Først måtte de høre en tale av Neville Chamberlain og plukke ut det femtende, trettiende og fjerde ordet i talen. Bokstavene i ordene måtte så gjøres om til tall, etter alfabetisk rekkefølge. Under hvert tall var det en gruppe med tre bokstaver, som lagsmedlemmene måtte stokke om i numerisk rekkefølge slik at meldingen kom fram. Lagsmedlemmene måtte så skrive meldingen på en Underwood-skrivemaskin og levere den til en brigader utenfor slottets kaserne. Hvis de hadde gitt han den korrekte meldingen «The Dunkirk evacuation has begun. We will never surrender», ville de motta neste ledetråd.

I denne etappens veivalg, måtte lagene velge mellom Know eller Row. I Know, måtte lagene ta en taxitur og memorere de femten gatene og de syv landemerkene langs ruten de kjørte og taxisjåføren fortalte dem under turen. Når lagene hadde kommet tilbake til taxiholdeplassen på Kensington Road, måtte de korrekt gjenfortelle kjøreruten til sjefen for Worshipful Company of Hackney Carriage Drivers for å motta neste ledetråd. I Row, måtte lagene ro en dobbeltsculler 200 meter på The Serpentine på under ett minutt for å motta neste ledetråd.

**Tilleggsoppgaver:**

* Ved Gatwick Aviation Museum, måtte lagene sette seg i en helikopter som ville fly dem over De syv søstre og lande ved Dover Castle.
* Etter veisperringsoppgaven, måtte lagene fly med helikopter tilbake til London. Etter landing, måtte lagene finne deres neste ledetråd ved Masthouse Terrace Pier, som instruerte lagene til å dra med speedbåt til Savoy Pier. Fra der, måtte lagene finne veien til Piccadilly Circus og finne gulldronningen, som ville gi dem neste ledetråd.
* Ved Camden Market, fant lagene etappens pit-stop og Phil Keoghan, som hadde en overraskelse til dem: en ledetråd. Ledetråden instruerte lagene til å lete i områdets butikker etter merkede gjenstander, som lagene måtte bruke til å sette sammen til en utstilling, lik en ferdig utstilling ved pit-stop. Når arbeidet var godkjent, kunne de sjekke inn til pit-stop.

### Etappe 12 (Storbritannia → USA)

I Detroit, måtte lagene sette sammen et trommesett på Hart Plaza for å motta sesongens siste ledetråd.
* London (London Heathrow lufthavn) til Detroit, Michigan Michigans flagg, **USA** USAs flagg (Detroit Metropolitan Wayne County lufthavn)
* Detroit (The Spirit of Detroit) >Veisperring< Hvem er god med tall?
* Hamtramck (Fowling Warehouse)
* Detroit (Heidelberg Project) (*Ikke vist*)
* Detroit (Third Man Records)
* Detroit (Hart Plaza)
* Detroit (Fort Wayne) >Pit-Stop (Etappe 12)<

I sesongens siste veisperring, måtte et lagmedlem rappellere med ansiktet først 150 meter ned Guardian Building. Mens de rappellerte nedover bygningen, måtte de se etter en rekke med tall som de måtte bruke til å åpne et bankhvelv, sammen med steg for steg-instruksjoner som var oppført ved hvelvene, for å hente ut neste ledetråd. 

**Tilleggsoppgaver:**

* Ved Fowling Warehouse, måtte lagene spille en runde med fowling, som innebar at hvert lagsmedlem måtte kaste en amerikansk fotball mot hverandre for å slå ned bowlingkjegler helt til en av dem hadde veltet alle ti kjeglene på sin partners side for å motta neste ledetråd.
* Ved Third Man Records, måtte lagene trykke fem vinylplater ved å bruke The Amazing Race-fargene. Når alle vinylplatene var korrekt laget, med distinkt skille mellom fargene og korrekte plasserte etiketter, ville de motta neste ledetråd.
* Ved Heidelberg Project, måtte gå igjennom kunstutstillingen og lete blant et felt av ledetrådbokser etter en som inneholdt deres neste ledetråd. Denne oppgaven ble ikke vist på TV.
* På Hart Plaza, måtte lagene lete blant en gruppe musikere for å finne deres neste ledetråd på toppen av en tromme. Lagene måtte så sette sammen et femdels-trommesett som var nøyaktig lik et eksempel som de ikke kunne røre, mens musikerne spilte «Seven Nation Army» av The White Stripes. Når trommesettet var korrekt satt sammen, ville de motta deres siste ledetråd.

Referanser
----------

1. ↑  «We are at the START of #AmazingRace and we wanted to let you in on a secret, for the first time ever we have alumni from #BigBrother #Survivor and #AmazingRace competing against each other in a reality clash! And as @philiminator put it, "it's going to be crazy time!"». Phil Keoghan. 10. juni 2018.
2. ↑  McCollum, Brian (3. juli 2018). «'Amazing Race' films in Detroit; teams rappel down Guardian Building». *Detroit Free Press*. Besøkt 3. juli 2018.
3. ↑  Goldberg, Lesley (27. november 2018). «CBS Doubles Down on Unscripted for Midseason». *The Hollywood Reporter*. Besøkt 27. november 2018.
4. ↑  Pedersen, Erik (5. april 2019). «CBS Moves ‘Amazing Race’ Premiere Up A Month, Bumps ‘Million Dollar Mile’ To Saturdays». *Deadline*. Besøkt 5. april 2019.
5. ↑  Thorne, Will; Thorne, Will (5. april 2019). «CBS Shifts ‘Million Dollar Mile’ to Saturdays After Just Two Episodes». *Variety* **(engelsk)**. Besøkt 6. april 2019.
6. ↑  «Phil Keoghan Talks Season 31 Of 'The Amazing Race'». *theexaminernews.com*. 10. april 2019. Besøkt 11. april 2019.
7. ↑  Elise Doganieri. Interview. *Tomorrow Will Be Televised I Ship It/Chambers/The Amazing Race Episode.* 15. april 2019.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |